Ich, Henman Moser, zuͦ den ziten schulth̄ ze Brugg, tuͦn kunt und vˀgich offenlich mennlichem mitt disem brief, dz ich offenlich zegericht sass an offner, fryer strauss
und gewonlicher richtstatt in der statt Brugg in dem jar, do man zalt von gotz gebùrt vierzenhundtˀ und zweintzig jar, an ùns₎ frown̄ aubend ze dˀ liechmess,
da fùr mich in offem, vˀbannem gericht kamend der vest junker Henman von Wolen an eim teil, und zuͦ dem andnˀ teil der vest junker Peter von Griffense,
und ze beiden sitten vˀfùsprechet. offnet und vˀjah da der egn̄t von Wolen mitt sinem fùrsprechen, wie dz er machen und gebn̄ welt dem obgn̄ junker Petern von
Griffense, siner swoͤster sun, mitt nam̄ dz husz Hapspurg und allez, dz dar zuͦ gehoͤrt, und suss wz er hett, es wer ligendz, varendz, gendz, stendz, kleins, grosses, pfenn̄g,
pfennīgz wert, lehenschaft odˀ pfandschaft odˀ er habz zelihend, ez sy geistlich odˀ weltlich, wie dz wer, nùtz ussgenom̄, alz ers von alter har braht hett. und
liess da dˀ obgn̄t junker Henmā von Wolen an reht, wie er die obgn̄̄t gab bringē und gebn̄ soͤlt zehandē dez obgn̄̄ junker Petsˀ von Gˀffensewz, siner erbn̄ und
nachkom̄, dz sy dar an habn̄d werend nū und hie nach, fragt ich, obgn̄̄r richter,
rechtz
um̄ und wart erteilt einhelklich mitt gesampnoter urteil uff den eid, dz der obgn̄t
von Wolen sich der obgn̄̄ gab und guͦtz enzihen und uffgebn̄ soͤlt in min hand von dez gerichtz wegen und ich ez den̄ soͤlt enphelhen und infertgen zehandē dez
obgn̄̄ de Peters von Griffense. dis uffgebūg und enzihūg beschah also muͦttwilklich und unbetwngenlich von dem obgn̄̄ von Wolen in min hand, dar nach
fertget ich, obgeschr₎ drichter, diss gemecht zehanden dez obgegn̄̄ junker Petˀs von Gˀffensewz und tett dz mitt aller gewarsami, wortē, werchen un̄ geberden,
so dar zuͦ nottdurftig warend, und nach alter, guͦtter gewonheit dˀ statt Brugg, alz dz och ger₎ und urteil vormalz
gebn̄
hatt, also dz aber do nach miner urfrag
einhelklich uff den eid erteilt ward, dz disi gab mitt uffgebn̄, in nem̄ und infertigen beschehen und volfuͤrt ✳ wer, dz es billich kraft, maht und handfesti
habn̄ und stett und fest bliben soͤlt nū und hie nach und sin dˀ obgn̄t junker Henmā von Wolen wer sin soͤlt nach recht an allen den endē, so sin der
obgn̄t jūker Peter von Griffense nottdurftig wer, und hie widˀ nitt ze tuͦnd noch schaffen, mitt wortē noch werchen, suss noch so, heimlich noch offenlich, on
all geverd. dar nach offnet dˀ vorgn̄t von Gˀffense, wie dz er junker Henmā von Wolen, vorgn̄t, widˀ um̄ die frùntschaft tuͦn welt und im dz vorgn̄t guͦt
und die gab widˀ um̄ lihen welt untz ze end siner wil und lebtab jerlich um̄ ein huͦn, und wer, dz der vorgn̄t von Wolen abgieng vor siner husfrowen,
dz den̄ dz obgn̄t guͦt bliben sol by den briefen, die sy dar um̄ inn hat, dz ist, dz sy dz selb guͦt och niessen sol untz ze end ir wil, also dz sy mitt geding dem
obgn̄̄ von Griffense jerlich da von ein huͦn gebn̄ sol ze end ir wil und lebtag, und dar nach sol ez an dē von Gˀffense abˀ vallen alz vor statt on all geverd.
hie by warend und sind dez gezùgē Hans Renner, Hans Swab, Heinr₎ Sattler, Hans Swertzer, Cuͦntz Bittˀkrut, Uͤli Grùlich, Fridli Wescher und andˀ erber lùt
vil und gnuͦg. ze urkùnd, won ez och also ger₎ und urteil gebn̄ hott, so han ich, obgn̄r schulth̄, min eygen insigel offenlich gehenkt an disen brief
und zu noch merem urkùnd und sicherheit so han ich, jetzgn̄r Henmā von Wolen, min eigē insigel zuͦ dez jetzgn̄̄ schulth̄ insigel offenlich gehenkt
an diszn̄ brief, der gebn̄ ist dez jars und tagz alz obgeschr₎ statt ꝫcꝭ. ✳